Shiha Zikir

Nurshiha Mohd Zikir  (Jawi: نورشيحا محمد ذکر; lahir 2 November 1987) ialah seorang penyanyi, pelakon, pengacara dan penyampai radio wanita Malaysia. Shiha berhijrah ke Kuala Lumpur dan mula bergiat aktif dalam bidang muzik secara serius. Ada yang menyatakan bahawa wajah beliau seiras dengan penyanyi terkenal Indonesia, Dato' Sri Rossa.

Biarpun perjalan seni Shiha berjalan agak perlahan, namun bintangnya menyerlah, terutamanya di Indonesia. Beliau merupakan salah seorang peserta rancangan realiti Akademi Fantasia dan Mentor yang bukan sahaja masih mampu bertahan tetapi berjaya melebarkan sayap ke pasaran luar.

Kerjaya
Shiha mula menyanyi secara serius setelah berhijrah ke Kuala Lumpur pada 2005 selepas memperoleh SPM. "Saya mahu menimba ilmu dan pengalaman dari Mentor saya, Datuk Sharifah Aini agar boleh melangkah ke tahap yang lebih tinggi."

Pada tahun 2011, beliau terpilih sebagai protege Mentor musim ke-5. Kemunculan ini merupakan kali kedua Shiha muncul dalam program realiti hiburan Malaysia. Kali pertama beliau ialah pada 2005 apabila beliau terpilih antara 20 peserta akhir Akademi Fantasia musim ke-3 terbitan Astro.

Namun di peringkat pendahuluan, Shiha yang menyanyikan lagu Shania Twain, "I'm Gonna Getcha Good" merupakan antara 8 peserta tersingkir termasuk Mawi dan Marsha Milan. Hanya 12 orang peserta dipilih sebagai finalis.

Dalam konsert pertama, terdapat kejutan apabila pengetua yang ketika itu berusia 18 tahun, terpilih antara 20 peserta akhir. Datuk M. Nasir mengumumkan bahawa ada AF masuk, lalu Shiha antara 8 peserta malam itu yang menyanyi untuk kali kedua.

Beliau melancarkan EP sulungnya, Shiha pada 18 Julai 2012 di bawah Monkey Bone.

Shiha merupakan salah seorang peserta yang mewakili Malaysia dalam Dangdut Academy Asia 2015 yang diikuti oleh tiga negara lainnya iaitu Indonesia, Singapura dan Brunei. Nama Shiha semakin bersinar di Indonesia. Bakatnya semakin terserlah dan sering diundang mengadakan persembahan di Indonesia.

Pada Julai 2019, Shiha ialah salah seorang peserta dalam rancangan Muzikal Lawak Superstar di Astro Warna. Beliau merakamkan semula lagu "Pilihlah Aku" nyanyian asal penyanyi Indonesia, Krisdayanti.

Beliau ialah salah seorang peserta rancangan TV realiti muzikal Astro Ria, Dansa Dan Sing yang turut disertai oleh Sophia Liana dan Arja Lee. 

Pada tahun 2020, Shiha melancarkan single terbarunya, "AEWO" menampilkan duet bersama Noki dari kumpulan K-Clique. Melengkapkan portfolio kerjaya seninya, Shiha menjadi penyampai radio di stesen radio Era.

Beliau menjadi pelakon utama bersama Syazwan Zulkifly dalam Ada Apa Dengan Saka yang bersiaran di TV9 dengan melakonkan watak sebagai Aina.

Kehidupan peribadi
Shiha dilahirkan dan dibesarkan di Bukit Mertajam, Pulau Pinang dan merupakan anak bongsu daripada tiga beradik. Beliau mempunyai hobi termasuk bermain boling atau pergi karaoke di waktu luang.

Diskografi

EP

Filemografi

Filem

Drama

Telefilem

Televisyen & Rancangan TV

Radiografi

Radio

Anugerah dan pencalonan

Rujukan

Pautan luar
 
 
 

Kelahiran 1987
Orang hidup
Orang Malaysia berketurunan Melayu
Muslim Malaysia
Orang dari Bukit Mertajam
Orang dari Pulau Pinang
Penyanyi wanita Malaysia
Pelakon wanita Malaysia
Pengacara televisyen Malaysia
Penyampai radio Malaysia
Peragawati Malaysia
Peserta Akademi Fantasia
Peserta Mentor